Koloman Horniš

Koloman Horniš (* 1. apríl 1900, Kysucké Nové Mesto† 13. november 1970) bol slovenský pedagóg, politik HSĽS a funkcionár Hlinkovej gardy.

Životopis 
V roku 1919 absolvoval učiteľský ústav v Štubnianskych Tepliciach. Ako pedagóg pôsobil na viacerých miestach. V roku 1927 sa uvádza, že bol učiteľom v obci Nesluša, neskôr v Kysuckom Novom Meste. Politicky sa angažoval v Hlinkovej slovenskej ľudovej strane, pričom v rokoch 19281945 bol okresným predsedom strany v Kysuckom novom Meste. Od roku 1934 bol tajomníkom miestneho odboru Matice slovenskej v Kysuckom Novom Meste. V parlamentných voľbách v roku 1935 kandiduje za Autonomistický blok do poslaneckej snemovne Národného zhromaždenia.

Vo voľbách do Snemu Slovenskej krajiny v roku 1938 je zvolený za poslanca. Poslancom snemu bol do zániku jeho činnosti v roku 1945 a pôsobil ako podpredseda jeho branného výboru. V roku 1941 sa zaslúžil o vybudovanie novej kalvárie v obci Skalité. V období Slovenského štátu pôsobil aj ako župný veliteľ Hlinkovej gardy v Považskej župe. Po roku 1945 bol za svoju činnosť v rokoch 19391945 súdený v rámci tzv. retribučného súdnictva. V súvislosti s jeho procesom sa mu mal predseda senátu zdôveriť: „Zaslúžil by si si metál, ale musel som ťa odsúdiť!“

Referencie 

Osobnosti z Kysuckého Nového Mesta
Slovenskí pedagógovia
Slovenskí politici
Politici HSĽS
Poslanci Snemu Slovenskej republiky